  Анжелика Тихонова корреспондент Яр ёросысь лыдӟетъюрт, Удмуртилэн кунлыкезлы 100 ар тырмонлы сӥзьыса но 27-тӥ шуркынмонэ пусйиськись Удмурт кыллэн нуналэзлы тупатыса, удмурт кылъя «Мон_у100чи_Тон» батл ялӥз. Со сярысь ивортодэтъя «Удмуртия» агентстволэн корреспондентэзлы ужрадэз малпась но радъясь, Яр ёрос лыдӟетъюртысь методист Татьяна Малых вераз. Нырысь-валысь арлэн кутсконаз кутэм планамы «Учим удмуртский» ортчытом шуыса гожтэмын вал. Но удмурт кылэз котькытын дышето ини. Соин, мон малпай, тунсыко уз луы шуыса. Со кӧня ке но акыльтӥз-а мар-а шуод. Нош татын кӧня ке аспӧртэмгес Татьяна Малых, Яр ёрос лыдӟетъюртысь методистВожвылъяськонэ вань мылкыд карисьёс пыриськыны быгатозы. Со понна соослы шудонэ мукет пыриськись ӧтён келяны яке соос асьсэос радъясьлы вазиськыны кулэ. Мынам малпанэ вал, со вить мурт, кинлы мон ӧтён куштӥ, соосын шудэммы бере, соос асьсэ ёросъёсазы тодмооссылы ӧтён келялозы шуыса, мед вань удмуртъёс пӧлын вӧлмоз шуыса Татьяна Малых, Яр ёрос лыдӟетъюртысь методистБатл кык шудӥсьёс куспын ZOOM платформаын видеоконференцсвязь амалэн ортчоз. Соос ог-огзылы азьвыл малпам вить ӟуч кылъёссэс но вить удмурт кылгерӟетъёссэс вераны кулэ луозы но ог-огзылэсь удмурт но ӟуч кылэ берыктыны. Кин тросгес берыктыны быгатоз, со ик вормоз. Татьяна Малыхлэн верамезъя, ZOOM-ын вань пумиськонъёсты гожтыса мерлыко вотэсъёсы потталозы, нош бӧрысь, вань пумиськонъёсты огазеяса, видеоролик лэсьтозы. Шудон толэзь ӵоже мыноз, но, радъясьлэн кылъёсызъя, мылкыд карисьёс луизы ке, толсуре но азьланьтозы, уго та шудонэн пумтэм шудыны луэ. Батллэн куронъёсыныз пыр-почгес тодматскыны но радъясен герӟаськыны  луэ. Тунсыко, таӵе малпан Татьяна Малыхлы уйин, умме усьыны быгатымтэ дыръяз, лыктэм. Нош кылем арын удмурт кыллэн нуналэзлы яръёс мукет акци ортчытӥзы. Соос одӥг коньыем коньдон борды тямыс пумо кизили лякылыса, сое ураметӥ ветлӥсьёслы шуд сӥзьыса люкылӥзы но праздник нунал сярысь мадизы.  Тегъёс: Мерлык Лулчеберет Яр Удмуртия удмурткыл  